ஆண் மேலாண்மைக்கும் (Chauvinism) போர்முறைக்கும் இடையே இருக்கும் உறவுமுறையைப் புரிந்து கொள்ள ராணுவ பெண்ணடிமைக்காரர்களாக இருக்கும் ஒரு பழங்குடியினரைப் பார்க்கலாம். நான் யானோமாமோ என்ற பழங்குடியைத் தேர்வு செய்கிறேன். இவர்கள் சுமார் 10000 எண்ணிக்கையில் பிரேசில் வெனிசூவெலா எல்லையில் இருக்கும் அமெரிக்க இந்தியப் பழங்குடியினர். யானோமாமோ பழங்குடியினர் அவர்களை முதலில் ஆராய்ந்த பென்ஸில்வேனியா பல்கலைக்கழகத்தைச் சார்ந்த நெப்போலியன் சாக்னான் என்ற மானுடவியலாளரால் 'முரட்டு மக்கள் ' (fierce people) என்று குறிப்பிடப்பட்டார். அவர்களோடு தொடர்பு கொண்ட அனைத்து மானுடவியலாளர்களாலும் அவர்களை மகா முரட்டுமனிதர்களென்றும், போர்க்குணம் மிக்கவர்கள் என்றும், உலகத்திலேயே தீவிரமான ஆணாதிக்க சமூகமென்றும் வரையறுக்கிறார்கள்.